b"\n_START_ARTICLE_\nDalmaci Flavi Annibali\xc3\xa0\n_START_SECTION_\nRelacions familiars\n_START_PARAGRAPH_\nEra fill de l'emperador Constanci Clor i de la seva segona dona Fl\xc3\xa0via Maximiana Teodora, per tant germanastre de Constant\xc3\xad el Gran. Els altres germans que tenia eren: Juli Constant\xc3\xad, Const\xc3\xa0ncia, Eutr\xc3\xb2pia i Anast\xc3\xa0sia._NEWLINE_Fou el pare de Dalmaci i d'Annibali\xc3\xa0, tots dos designats hereus de l'emperador Constant\xc3\xad, juntament amb els tres fills d'aquest:Constant\xc3\xad II, Constant i Constanci II. Tamb\xc3\xa9 era oncle de Gal i de Juli\xc3\xa0 l'Ap\xc3\xb2stata.\n_START_SECTION_\nCarrera pol\xc3\xadtica i militar\n_START_PARAGRAPH_\nVa viure a Tolosa (G\xc3\xa0l\xc2\xb7lia), on probablement van n\xc3\xa9ixer els seus dos fills: Dalmaci i Annibli\xc3\xa0. En la d\xc3\xa8cada del 320, el seu germanastre Constant\xc3\xad I el Gran el va reclamar a la cort de Constantinoble i li va donar el t\xc3\xadtol de censor, un c\xc3\xa0rrec que no es feia servir des del 251, i que en endavant torn\xc3\xa0 a ser utilitzat. Dins les seves funcions se li va encarregar investigar, les acusacions fetes pels arians contra Anastasi al que acusaven d'haver matat a Arseni, bisbe d'Hipselis. _NEWLINE_Tamb\xc3\xa9 fou nomenat c\xc3\xb2nsol i va ser destinat a Antioquia de l'Orontes, ja que era responsable de la seguretat de la frontera oriental. El 334, va marxar a Xipre per sufocar la revolta de Calocaerus, qui s'havia autoproclamat emperador.Despr\xc3\xa9s el va fer portar a Tars per jutjar-lo. L'any seg\xc3\xbcent va enviar soldats per la seguretat del primer s\xc3\xadnode a Tir en qu\xc3\xa8 es decidia si salvar la vida d'Atanasi.\n_START_SECTION_\nMort\n_START_PARAGRAPH_\nLa data de la seva mort \xc3\xa9s desconeguda, per\xc3\xb2 ja era mort el 335. Es creu que fou executat juntament amb els seus fills durant la purga que va instigar Constanci II contra els seus familiars."